Diari Oficial de la Generalitat Valenciana


Sumari del DOGV 7836, del 25-07-2016 (2016/5311)

Notificació de la sentència dictada en el procediment de mesures de fills extramatrimonials número 1942/2015.
-------------------------------------------------------------------------------------------------------------

### Dades del document

Número de DOGV
:   7836

Data del DOGV
:   25-07-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/5311


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de mesures de fills extramatrimonials número 1942/2015. [2016/5311]  
Procediment: família, guarda, custòdia i aliments de fill menor no matrimonial no consensuat 001942/2015.  
Lletrat de l'Administració de Justícia: Francisco Javier García Navarro.  
Judici: família, guarda, custòdia i aliments de fill menor no matrimonial no consensuat 001942/2015.  
Part demandant: Sumilda Galeano Rodríguez.  
Part demandada: Pedro Luis Vera Rodríguez.  
Sobre: guarda, custòdia o aliments de fills menors no matrimonials no consensuats.  
En el judici a què es fa referència s'ha dictat la resolució que, literalment, és com segueix:  
  
«Dispositiva  
Estime la demanda de mesures de fills extramatrimonials contenciosa interposada per Sumilda Galeano Rodríguez, representada per la procuradora la senyora Navarro Ros, contra Pedro Luis Vera Rodríguez, i adopte les següents mesures respecte al fill menor d'edat, E. A.:  
  
1. Es disposa la privació, a Pedro Luis Vera Rodríguez, de la pàtria potestat sobre el menor, E. A. V. G., que serà exercida de forma exclusiva per la mare, Sumilda Galeano Rodríguez, la qual tindrà la guarda i custòdia del menor.  
2. Se suprimeix el règim de visites i comunicacions amb el pare.  
3. S'assenyala la quantitat de cent cinquanta euros (150) com a pensió per aliments a favor de la filla menor, quantitat que el demandat ingressarà els primers cinc dies de cada mes en el compte assenyalat per l'actora i que s'actualitzarà anualment d'acord amb les variacions de l'índex de preus al consum, i cada progenitor haurà d'abonar el 50 % de les despeses extraordinàries que puga ocasionar el menor, entre les quals no s'inclouen les despeses de matrícula escolar, els llibres i el material escolar o la roba, ja que aquestes són despeses ordinàries, d'acord amb la definició jurídica d'aliments establida en l'article 142 del Codi Civil, segons el qual, a més d'entendre's per aliments l'imprescindible per a la manutenció, habitació, vestit i assistència mèdica de l'alimentista, aquestes comprenen també l'educació i la instrucció de l'alimentista.  
  
Pel que fa a les activitats extraescolars o d'oci, de caràcter no necessari o no recomanades com a reforç pel col·legi o per prescripció o consell mèdic o psicològic, només s'hauran d'assumir al 50 % les que es realitzen de comú acord entre els progenitors, sent-ne assumit el pagament, en cas contrari, per aquell que haja decidit la realització de l'esmentada activitat. En tot cas, les despeses extraordinàries que no tinguen caràcter urgent hauran de ser consentides per ambdós progenitors, i s'entendrà que l'altre consent en la realització de la despesa quan, notificada la intenció de realitzar-la i el seu import, amb els documents corresponents, per qualsevol mitjà fefaent, deixara transcórrer el termini de 10 dies sense mostrar-hi oposició. En cas de discrepància entre les parts sobre la procedència de la despesa, s'haurà de sotmetre a la decisió judicial. Només les de caràcter urgent i necessàries es poden realitzar sense el consentiment o autorització judicial previs.  
  
4. No s'aprecien motius per a imposar les costes processals a cap dels litigants.  
Una vegada siga ferma aquesta resolució remeteu-ne un testimoniatge al Registre Civil d'Elx per a inscriure la privació de la pàtria potestat al marge de la inscripció de naixement de la menor, E. A. V. G.  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació, mitjançant la presentació d'un escrit de preparació del recurs davant d'aquest tribunal dins del termini de 20 dies hàbils comptadors des de l'endemà de la notificació. L'apel·lant ha d'exposar les al·legacions en què basa la impugnació, a més d'esmentar la resolució contra la qual s'apel·la i els pronunciaments que s'impugnen (art. 458 LECn). D'acord amb la disposició addicional 15a de la Llei Orgànica del Poder Judicial (LO 1/2009, que modifica la LO 6/1985), la part que interpose un recurs contra aquesta resolució haurà de constituir, com a requisit indispensable per a la tramitació, un dipòsit de 50 euros en el compte de dipòsits i consignacions d'aquest jutjat. Queden eximits de la constitució del dipòsit per a recórrer els qui tinguen reconegut el dret d'assistència jurídica gratuïta (DA 15a LO 6/1985, d'1 de juliol, del Poder judicial).  
  
Incloeu-ne l'original al llibre de sentències i poseu un testimoniatge d'aquesta resolució en les actuacions.  
Aquesta és la meua sentència, jutjant d'acord amb el dret, que pronuncie, mane i firme.  
Publicació. L'estenc jo, el lletrat de l'Administració de Justícia, per a fer constar que a continuació es publica la sentència dictada mitjançant la notificació a les parts. En done fe.»  
  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar aquest edicte en el Diari Oficial de la Comunitat Valenciana, per a portar a efecte la diligència de notificació a Pedro Luis Vera Rodríguez.  
  
  
Elx, 5 de juliol de 2016.- El lletrat de l'Administració de Justícia: Francisco Javier García Navarro.